ICHI พุ่งแรง 5% ลุ้นกำไร Q3 โตกว่า 20% เทรด PE ต่ำ-ปันผลสูง
ICHI พุ่งแรง 5% ราคาแตะ 9.20 บ. ลุ้นกำไรไตรมาส 3/65 โต 29% คาดนิวโฮรอบ 8 ปี รับรายได้ฟื้นตัวแรง จับตาไตรมาส 4/65 ขยายตัวต่อ โบรกแนะซื้อเป้า 11.70 บ. ชี้เทรด PE ต่ำ-ปันผลสูง
ICHI พุ่งแรง 5% ราคาแตะ 9.20 บ. ลุ้นกำไรไตรมาส 3/65 โต 29% จับตาไตรมาส 4/65 ขยายตัวต่อ โบรกแนะซื้อเป้า 11.70 บ. ชี้เทรด PE ต่ำ-ปันผลสูง
7 ต.ค. 2565

ผู้สื่อข่าวรายงานว่า วันนี้ (7 ต.ค.65) ราคาหุ้น บริษัท อิชิตัน กรุ๊ป จำกัด (มหาชน) หรือ ICHI ล่าสุด ณ เวลา 15:49 น. อยู่ที่ระดับ 9.20 บาท บวก 0.45 บาท หรือ 5.14% สูงสุดที่ 9.25 บาท ต่ำสุดที่ระดับ 8.80 บาท ด้วยมูลค่าซื้อขาย 79.94 ล้านบาท

ทั้งนี้ บล.โนมูระ พัฒนสิน ระบุในบทวิเคราะห์วันนี้ (7 ต.ค.65) คงมุมมอง Positive ต่อแนวโน้มธุรกิจที่ดีขึ้นทั้งภาพอุตสาหกรรมชาเขียวฟื้นตัว และปัจจัยบริษัทคงกลยุทธ์ราคาเดิม ผลตอบรับดีมาก หนุนกำไรไตรมาส 3/65 มีโอกาสดีกว่าคาดและเด่นต้นๆในกลุ่มมาที่ 165 ล้านบาท เพิ่มขึ้น 29% เมื่อเทียบจากปีก่อน และ 8% เมื่อเทียบจากไตรมาสก่อน เป็นไตรมาส 3 ที่รายได้สูงสุด และไตรมาส 3 ที่กำไรสูงสุดใน 8 ปี จากทั้งรายได้ฟื้นแรง โดยคาด Utilization rate เพิ่มขึ้น 58% จากไตรมาส 2/65 ที่เป็น High season มาที่ 66% และอัตรากำไรฟื้นตัวตาม
อีกทั้งมองกำไรไตรมาส 4/65 ยังเติบโตดีต่อเมื่อเทียบจากปีก่อน ซึ่งมีปัจจัยเสริมทั้ง รับจ้าง OEM, สินค้าใหม่เชิงรุก,ต้นทุนที่ลดลง ฯลฯ โดยรวมกำไรปี 65 ที่ 540 ล้านบาท และกำไรปี 66 ที่ 608 ล้านบาท เพิ่มขึ้น 13% เมื่อเทียบจากปีก่อน เริ่มมี Upside Risk ขณะที่ราคาปรับฐานลงมา มองเป็นจุดซื้อกลับที่ดี
ขณะที่หุ้นซื้อขาย PER 23F ที่ 19 เท่า ยังต่ำกว่ากลุ่มเครื่องดื่มซึ่งสูง 25-30 เท่า และมี div yield สูง 5.7% ดังนั้นราคาหุ้นปรับฐานมาอยู่ในโซนน่าสนใจ และ Div yield สูงสุด